open-index/open-wikipedia-markdown huggingface dataset:
Πηνειός (μυθολογία)

Στην ελληνική μυθολογία με το όνομα **Πηνειός** είναι γνωστός ένας ποτάμιος θεός, γιος του Ωκεανού και της Τηθύος (δηλαδή αδελφός των Ωκεανίδων) όπως όλοι άλλωστε οι ποταμοί κατά την ιδεοανθρωπόμορφη τότε αντίληψη. Ο Πηνειός κατοίκησε στη Θεσσαλία και ήταν ο θεός του ομώνυμου ποταμού. 

Από την Κρέουσα (πηγή), την κόρη του Ουρανού και της Γης, απέκτησε ένα γιο (παραπόταμο), τον Υψέα, βασιλέα των Λαπιθών, (που υδροδοτούσε την περιοχή των Λαπιθών), και μία κόρη (πηγή εκ των υδάτων του), την Στίλβη, μητέρα του Λαπίθου και του Κενταύρου. Κατ' άλλο μύθο ήταν πατέρας της νύμφης Δάφνης, την οποία αργότερα κυνήγησε ο θεός Απόλλωνας και όταν την έφθασε αυτή μεταμορφώθηκε στο ομώνυμο φυτό.

Κατά τον Παυσανία γιος του Πηνειού ήταν και ο Ανδρεύς, ο οποίος ερχόμενος από τη Θεσσαλία στον Ορχομενό της Βοιωτίας αποκάλεσε την γύρω χώρα *«Ανδρηΐδα γην»*.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 2016

Πηνειος
Πηρώ

Στην ελληνική μυθολογία με το όνομα **Πηρώ** είναι κυρίως γνωστή η μόνη θυγατέρα του ιδρυτή της Πύλου Νηλέα και της Χλωρίδας. Αδελφοί της Πηρούς ήταν μεταξύ άλλων και οι Ταύρος, Αστέριος, Πυλάων, Δηίμαχος, Ευρύβιος, Περικλύμενος, Χρόμιος και ο μετέπειτα σοφός βασιλιάς Νέστορας. Στην *[[Οδύσσεια]]* η Πηρώ περιγράφεται (λ 287 κ.ε.) ως *«ιφθίμη, ... θαύμα βροτοίσιν / την πάντες μνώοντο περικτίται...»* (= «λυγερή, σ' όλο τον κόσμο θάμα, / που ταίρι τους την ήθελαν απ' τα περίχωρα όλοι»). Αλλά ο Νηλέας θα πάντρευε τη μοναχοκόρη του με αυτόν που *«βόας ευρυμετώπους / εκ Φυλάκης ελάσειε βίης Ιφικληείης / αργαλέας.»* (λ 289-291). Αυτό το πέτυχε ο μάντης Μελάμποδας, αλλά τον συνέλαβαν οι βουκόλοι του Ιφίκλου και κρατήθηκε εκεί επί ένα έτος. Ο αδελφός του Μελάμποδα, ο Βίαντας, έφερε για χάρη του αδελφού του στην Πύλο τα βόδια του Ιφίκλου. Εκεί γνωρίσθηκε με την Πηρώ και παντρεύτηκαν, παρότι ήταν εξαδέλφια.

Με το όνομα Πηρώ αναφέρεται επίσης η μητέρα του ποτάμιου θεού Ασωπού, πατέρας του οποίου ήταν ο θεός Ποσειδώνας.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 728
* *Ομήρου Οδύσσεια*, αρχαίον κείμενον - έμμετρος μετάφρασις Ζησίμου Σίδερη, εκδ. οίκος Ιωάννου & Π. Ζαχαροπούλου, Αθήναι 1939

Πηρω
Πηρω
Κατηγορία:Νηλείδες
Δημήτρης Τσάτσος

Με το όνομα **Δημήτρης Τσάτσος** είναι γνωστοί οι:

* Δημήτριος Ι. Τσάτσος,  (1859 - 1921) βουλευτής και δικηγόρος
* Δημήτρης Θ. Τσάτσος, (1933 - 2010) πανεπιστημιακός, συνταγματολόγος, βουλευτής και ευρωβουλευτής, εγγονός του προηγούμενου
Πιερία (μυθολογία)

Στην ελληνική μυθολογία με το όνομα **Πιερία** είναι γνωστά τα παρακάτω δύο διαφορετικά πρόσωπα:

# Μία από τις δέκα διαφορετικές γυναίκες του Δαναού, με την οποία αυτός απέκτησε τις παρακάτω έξι από τις 50 Δαναΐδες: Αδίτη, Ακταίη, Διωξίππη, Ποδάρκη, Πυλάργη και Ωκυπέτη.
# Η σύζυγος του Οξύλου, με τον οποίο απέκτησαν τρεις γιούς: τον Αιτωλό τον νεότερο, τον Ανδραίμονα και τον Λαΐα, ο οποίος και διαδέχθηκε τον πατέρα του στον θρόνο της Ήλιδας.

## Γενεαλογικό δένδρο

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Πιερια
Δαβίδ Μπουσταμάντε

Ο **Δαβίδ Μπουσταμάντε** (*David Bustamante Hoyos*, γενν. 25 Μαρτίου 1982) είναι Ισπανός τραγουδιστής και τραγουδοποιός της ποπ. Το 2001 ήρθε 3ος στο δημοφιλές τάλεντ σόου της ισπανικής τηλεόρασης *[[Operación Triunfo]]*. Από το 2002 έχει κυκλοφορήσει 9 προσωπικά άλμπουμ, από τα οποία τα 8 βρέθηκαν στην κορυφή στην Ισπανία. Έχει σημειώσει επιτυχία στη χώρα του αλλά και στο εξωτερικό, κυρίως στη Λατινική Αμερική.

## Βιογραφία
Γεννήθηκε στο Σαν Βισέντε ντε λα Μπαρκέρα, στην Καντάμπρια. Σημαντική στιγμή για την καριέρα του στάθηκε η παρουσία του στην τηλεοπτική επιτυχία *[[Operación Triunfo]]*, εκπομπή που συνδυάζει τάλεντ και ριάλιτι, η οποία είχε την υψηλότερη τηλεθέαση στην ιστορία της ισπανικής τηλεόρασης.

Το πρώτο του CD, με τίτλο *Bustamante*, κυκλοφόρησε το Μάιο του 2002 και επί πολλούς μήνες ήταν στην κορυφή των ισπανικών άλμπουμ με τις περισσότερες πωλήσεις. Ακολούθησαν περισσότερες από 70 συναυλίες του σε ολόκληρη την Ισπανία, στα πλαίσια μεγάλης περιοδείας. Το δεύτερό του άλμπουμ με τον τίτλο *Asi soy yo* κυκλοφόρησε το Νοέμβριο του 2003 και παραγωγός ήταν ο Εμίλιο Εστέφαν. Ακολούθησαν οι δισκογραφικές δουλειές *Caricias al alma* και *Pentimento*, λέξη που την έφτιαξε ο ίδιος και δε σημαίνει τίποτε, σύμφωνα με το Λεξικό της Βασιλικής Ακαδημίας. Επιπλέον, έκανε περιοδεία στη Λατινική Αμερική, για την προώθηση των τραγουδιών του. Το άλμπουμ του *Al filo de la irrealidad* σημείωσε μεγάλη επιτυχία στην Ισπανία, όπου έγινε πλατινένιο και το Μάρτιο του 2008 κυκλοφόρησε και στην Αμερική.

Είναι παντρεμένος με την ηθοποιό Πάουλα Ετσεβαρία (1977-) και έχουν μία κόρη, την Ντανιέλα, που γεννήθηκε στη Μαδρίτη το 2008.

## Δισκογραφία
**Άλμπουμς στο στούντιο**

## Παραπομπές


## Βιβλιογραφία
*2002: David Bustamante. Así es. (Ed. Cantabria en Imagen) I.S.B.N.: 8460746550
*2002: David Bustamante. Íntimo. (Ediciones Salvat, Producto oficial Academia de Artistas) I.S.B.N.: 8434563983
*2011: El camino del cambio: el método que ha cambiado a David Bustamante. Martin Giacchetta (Chronica Editorial) I.S.B.N.: 9788415122210
*2015: David Bustamante: El sueño se hizo realidad (Ed. Libros Cúpula, de Planeta) I.S.B.N.: 8448021908

## Εξωτερικοί σύνδεσμοι
* Ιστότοπος του καλλιτέχνη

Κατηγορία:Ισπανοί τραγουδιστές
Γκαμπριέλ Ραμαναντσόα

Ο Στρατηγός **Γκαμπριέλ Ραμαναντσόα** (*Gabriel Ramanantsoa*, 13 Απριλίου 1906 - 9 Μαΐου 1979) ήταν πρόεδρος και πρωθυπουργός της Μαδαγασκάρης την περίοδο από το 1972 ως το 1975. Ανήκε στη φυλή Μερίνα.

## Βιογραφία
Καταγόταν από πλούσια οικογένεια. Σταδιοδρόμησε ως αξιωματικός στο γαλλικό στρατό. Το 1960 η Μαδαγασκάρη έγινε ανεξάρτητο κράτος και ο Ραμαναντσόα εισήχθη στις τάξεις του Στρατού της, φτάνοντας ως το βαθμό του Στρατηγού. Το Μάιο του 1972 ξέσπασαν μαζικές εκδηλώσεις διαμαρτυρίας και έγινε ο ίδιος πρωθυπουργός. Μετά την παράδοση της εξουσίας από τον πρόεδρο Φιλιμπέρ Τσιρανάνα ο στρατηγός έγινε και πρόεδρος. Ανέλαβε καθήκοντα στις 11 Οκτωβρίου του 1972. Ως πρόεδρος επιχείρησε να πετύχει την πολιτική συμφιλίωση. Επίσης, σε αντίθεση με τον προκάτοχό του, ακολούθησε πολιτική υπέρ της Σοβιετικής Ένωσης. Το Δεκέμβριο του 1974 η κυβέρνησή του λίγο έλειψε να ανατραπεί. Ο ίδιος παραιτήθηκε στις 5 Φεβρουαρίου του 1975, καθώς οι εθνοτικές και κοινωνικές ταραχές συνεχίστηκαν. Απεβίωσε το 1979.

## Παραπομπές


## Εξωτερικοί σύνδεσμοι
* 

Κατηγορία:Αρχηγοί κράτους της Μαδαγασκάρης
Κατηγορία:Στρατιωτικοί
Κατηγορία:Πρωθυπουργοί της Μαδαγασκάρης
Βραβείο Ιμπραχίμ

Το **Βραβείο Μο Ιμπραχίμ για το Επίτευγμα στη διοίκηση στην Αφρική** θεσμοθετήθηκε το 2006 και απονέμεται από το Ίδρυμα Μο Ιμπραχίμ σε Αφρικανούς Αρχηγούς Κρατών που πέτυχαν την ασφάλεια, την εξασφάλιση των ιδανικών συνθηκών εκπαίδευσης και υγείας και την οικονομική ανάπτυξη στις χώρες τους και επίσης σε αυτούς που παρέδωσαν την εξουσία στους διαδόχους τους με δημοκρατικές διαδικασίες. Το βραβείο χρηματοδοτείται από τον επιχειρηματία Μο Ιμπραχίμ, ο οποίος γεννήθηκε στο Σουδάν. Η αρχική αμοιβή που συνοδεύει το βραβείο είναι το ποσό των 5 εκατομμυρίων δολαρίων ΗΠΑ, ενώ για κάθε χρόνο ο βραβευμένος θα λαμβάνει επιπλέον το ποσό των 200.000 δολαρίων ισόβια. Το εν λόγω βραβείο θεωρείται ένα από τα μεγαλύτερα στον κόσμο, καθώς ξεπερνά το Βραβείο Νόμπελ, που συνοδεύεται από ποσό ύψους 1,3 εκατομμυρίου δολαρίων. Η πρωτοβουλία για το βραβείο έτυχε της αποδοχής πολλών πρώην ηγετών, όπως ο Νέλσον Μαντέλα , ο Μπιλ Κλίντον αλλά και ο πρώην ΓΓ του ΟΗΕ, Κόφι Ανάν.

Μέχρι σήμερα, δύο πρώην ηγέτες της Αφρικής έχουν τιμηθεί με το Βραβείο.

## Νικητές

## Παραπομπές


## Εξωτερικοί σύνδεσμοι
*Ίδρυμα Μο Ιμπραχίμ

Ιμπραχιμ
Χρονογράφος (εφημερίδα)

Ο ***Χρονογράφος*** είναι καθημερινή εφημερίδα που εκδίδεται και κυκλοφορεί στον Πειραιά. Ιδρύθηκε το 1897 από τον Γ. Κριτή. Είναι οκτασέλιδη και πλέον μοιράζεται δωρεάν. Είναι η δεύτερη ημερήσια εφημερίδα που εκδόθηκε τον 19ο αιώνα.
 Στα τυπογραφεία της > και του Χρονογράφου θα αρχίσουν να τυπώνονται τα βιβλία των Πειραιωτών συγγραφέων και τα περισσότερα από τα περιοδικά που κυκλοφορούν στον Πειραιά.

Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης τον Πειραιά
Πιερίδες

: * *Αυτό το άρθρο αναφέρεται στη μυθολογία. Για την οικογένεια των πεταλούδων, βλ. [[πιερίδες (έντομα)]].*

Στη ρωμαϊκή μυθολογία με τη συλλογική ονομασία **Πιερίδες** αποκαλούνται γενικώς οι Μούσες, ιδίως από τους Λατίνους ποιητές και συγγραφείς. Στην ελληνική μυθολογία ωστόσο ο μύθος των Πιερίδων ακολουθείται από μία διαφορετική ιστορία και γενεαλογία: οι **Πιερίδες Νύμφες** ήταν οι εννέα θυγατέρες του Πίερου και της Ευίππης, και διέμεναν στην Πιερία. Σύμφωνα με τον Νίκανδρο τα ονόματά τους ήταν: Κολυμβάς, `Ιυγξ, Κεγχρίς, Κίσσα, Χλωρίς, Ακαλανθίς, Νήσσα, Πιπώ και Δρακωντίς. Επειδή τραγουδούσαν ωραιότατα, οι Πιερίδες θέλησαν κάποτε να συναγωνισθούν τις Μούσες και ανέβηκαν στον Ελικώνα. Οι Μούσες όμως νίκησαν στον συναγωνισμό στο τραγούδι τις Πιερίδες και για να τις τιμωρήσουν τις μεταμόρφωσαν σε κίσσες.

Ο Παυσανίας γράφει ότι όσοι και όσες αναφέρονται ως παιδιά των Μουσών, στην πραγματικότητα ήταν τέκνα των Πιερίδων.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πιεριδες
Πιεριδες
Κετουμίλε Μασίρε

Ο σερ **Κουέτ Κετουμίλε Τζόνι Μασίρε** (, 23 Ιουλίου 1925 - 22 Ιουνίου 2017) ήταν πολιτικός από την Μποτσουάνα, πρόεδρος της χώρας από το 1980 ως το 1998. Παραιτήθηκε το 1998 και αντικαταστάθηκε από τον τρίτο πρόεδρο, Φέστους Μοχάε.

## Καριέρα
Γεννήθηκε στην Κάνιε της Μποτσουάνας, στις 23 Ιουλίου  του 1925. Εργάστηκε ως καθηγητής και διευθυντής στο Γυμνάσιο Σιπατσίτσο την περίοδο 1949-1955. Το 1962 ίδρυσε μαζί με άλλους το Δημοκρατικό Κόμμα της Μποτσουάνας (BDP). Το 1965 ο πρόεδρος του κόμματος αυτού, Σερέτσε Χάμα, εξελέγη πρωθυπουργός στην αφρικανική χώρα, η οποία έγινε ανεξάρτητη το 1966. Ο Μαζίρε έγινε αντιπρόεδρος.

Μετά το θάνατο του προέδρου Σερέτσε Χάμα, στις 13 Ιουλίου του 1980, ο Μασίρε εξελέγη νέος πρόεδρος, στις 18 Ιουλίου. Το 1991 τιμήθηκε με τον τίτλο του Ιππότη από τη Βασίλισσα της Αγγλίας. Το 1998 παραιτήθηκε από την προεδρία. Ωστόσο, παρέμεινε ιδιαίτερα ενεργός στη διπλωματία και έγινε μεσολαβητής για την επίλυση της κρίσης στη Λαϊκή Δημοκρατία του Κονγκό. Τον Ιούνιο του 2007 διορίστηκε από την Αναπτυξιακή Κοινότητα της Νοτιότερης Αφρικής με σκοπό να μεσολαβήσει για τον τερματισμό της πολιτικής διαμάχης στο Λεσότο.

Στις 16 Μαΐου του 2004 διορίστηκε επικεφαλής του Παγκοσμίου Ομίλου για τις Πρώτες Ύλες και για την Ενέργεια στην Αφρική (Global Africa Resource & Energy Corporation) , μια δημόσια εταιρεία. 

Έχει συγγράψει το βιβλίο "Very Brave or Very Foolish: Memoirs of an African Diplomat". Είναι μέλος του Ιδρύματος για την Παγκόσμια Ηγεσία, ενός οργανισμού, που μέλημά του΄είναι η προώθηση της σωστής διακυβέρνησης ανά τον κόσμο.

Πέθανε στις 22 Ιουνίου 2017, μετά από προβλήματα υγείας, σε ηλικία 91 ετών.

## Παραπομπές


Κατηγορία:Πρόεδροι της Μποτσουάνας
Νικοτιανή η λεπτυσμένη

Ο άγριος καπνός ***Nicotiana attenuata*** ***(Νικοτιανή η λεπτυσμένη)*** είναι μονοετές φυτό με προέλευση από τη Βόρεια Αμερική. Αναπτύσσεται συχνά κοντά σε θάμνους του φασκόμηλου *Artemisia tridentata*, το οποίο βρίσκεται σε αφθονία στην περιοχή. Οι ακρίδες (*Cratypedes* *neglectus*, *Trimerotropis fontana*, *Conozoa sulcifrons*, *Cordillacris occipitalis*) είναι ο κύριος εχθρός του.

## Βιβλιογραφία
*Baldwin, I.T. 1998. *Jasmonate-induced responses are costly but benefit plants under attack in native populations*. Proc. Natl. Acad. Sci. USA 95:8113-8118

## Εξωτερικοί σύνδεσμοι
* 

Κατηγορία:Στρυχνοειδή
Κατηγορία:Χλωρίδα της Βόρειας Αμερικής
Πίσος

Στην ελληνική μυθολογία με το όνομα **Πίσος** είναι γνωστός ένας γιος του Περιήρους, βασιλιά της Μεσσήνης, και της Γοργοφόνης, κόρης του Περσέως. Ο Πίσος ήταν εγγονός του Αιόλου από την πλευρά του πατέρα του. Αδέλφια του Πίσου ήταν ο ήρωας Αφαρέας, η Ευρυθέμιδα ή Δηιδάμεια, ο Βώρος, ο Λεύκιππος, ο Τυνδάρεως και ο Ικάριος. Ανεψιές του Πίσου δηλαδή ήταν η Ωραία Ελένη και η Πηνελόπη. Σε άλλη όμως παράδοση, ο Πίσος είναι γιος του Αφαρέως και αδελφός του Ίδα και του Λυγκέα.

Οι αρχαίοι Έλληνες θεωρούσαν ότι ο Πίσος είχε ιδρύσει την ομώνυμη πόλη στην Ηλεία, την Πίσα, και επομένως ήταν ο «επώνυμος ήρωάς» της.

## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. οίκος Χάρη Πάτση, Αθήνα 1969.

Πισος
Αρχή αποκλειόμενου μέσου

Η **αρχή του αποκλειόμενου μέσου** ή *νόμος της του τρίτου αποκλείσεως* στην τυπική λογική γράφεται:

:  P \lor \neg P.\!.

Συχνά επίσης σημειώνεται ως:

:  \forall P (P \lor \neg P)\!, 

για κάθε πρόταση P, P είναι αληθής ή "όχι-P" είναι αληθής.

## Παράδειγμα 1

Για την πρόταση "*Ο Σωκράτης είναι θνητός*" ας πούμε ότι δεν γνωρίζουμε την τιμή αλήθειας. Με βάση την αρχή αποκλειόμενου μέσου προκύπτει ότι η διάζευξη "*Είτε ο Σωκράτης είναι θνητός είτε είναι "μη-θνητός*" είναι αληθής.

## Παράδειγμα 2

Θέλουμε να αποδείξουμε ότι υπάρχουν δύο άρρητοι αριθμοί a \, και b \, ώστε ο a^b \, να είναι ρητός. 

Απόδειξη: 

Ο \sqrt{2} είναι άρρητος.

Ας πάρουμε τον αριθμό \sqrt{2}^{\sqrt{2}}.

Αυτός θα είναι είτε ρητός είτε άρρητος (αρχή αποκλειόμενου μέσου).

Αν είναι ρητός η απόδειξη τελειώνει εδώ.

Αν είναι άρρητος τότε ας πάρουμε 

\ a = \sqrt{2}^{\sqrt{2}} \, και \ b = \sqrt{2} \,.

Τότε είναι 

:a^b = \left(\sqrt{2}^{\sqrt{2}}\right)^{\sqrt{2}} = \sqrt{2}^{\left(\sqrt{2}\cdot\sqrt{2}\right)} = \sqrt{2}^2 = 2. 

Ο αριθμός 2 είναι ρητός, και τούτο ολοκληρώνει την απόδειξη.-

## Σχέση με προτασιακή λογική και αρχή μη-αντίφασης

Η προτασιακή λογική προϋποθέτει ότι κάθε λογική πρόταση λαμβάνει ακριβώς μία από τις δύο τιμές αλήθειας (*αληθές* ή *ψευδές*). Η λεγόμενη κλασική λογική καθώς και οι περισσότερες (αλλά όχι όλες) θεωρίες μαθηματικής λογικής είναι προτασιακές λογικές. Χρησιμοποιείται και ο όρος δίτιμη ή δισθενής (bivalent) λογική.

Το "ή" στην αρχή αποκλειόμενου μέσου είναι απλή διάζευξη και όχι αποκλειστική διάζευξη. Από την αρχή αποκλειόμενου μέσου, μόνη της, δεν αποκλείεται η περίπτωση *P είναι αληθής και "όχι-P" είναι αληθής*. Επομένως η αρχή μη-αντίφασης συμπληρώνει την αρχή αποκλειόμενου μέσου. 

Συνοψίζοντας:

* Προτασιακή λογική: Για κάθε πρόταση P, P είναι ή αληθής ή ψευδής. Η αρχή αυτή μπορεί να εκφραστεί μόνο στη μεταγλώσσα και δεν περιλαμβάνεται στους ορισμούς ή αξιώματα της μαθηματικής λογικής θεωρίας.

* Αρχή αποκλειόμενου μέσου: Για κάθε πρόταση P, P είναι αληθής ή "όχι-P" είναι αληθής. P ∨ ¬P

* Αρχή μη-αντίφασης: Για κάθε πρόταση P, αποκλείεται να ισχύει ότι και P είναι αληθής και "όχι-P" είναι αληθής. ¬(P ∧ ¬P)

## Εξωτερικοί σύνδεσμοι

* Λογική των προτάσεων

Κατηγορία:Λογική
Πλειόνη (μυθολογία)

Στην ελληνική μυθολογία με το όνομα **Πλειόνη**, ή **Πληϊόνη**, είναι γνωστή η μητέρα των Πλειάδων. Η Πλειόνη ήταν θυγατέρα του Ωκεανού και της Τηθύος, δηλαδή μία από τις Ωκεανίδες Νύμφες. Σύζυγός της ήταν ο Άτλας. Ζούσε στο όρος Κυλλήνη. Η Πλειόνη αναφέρεται επίσης (από τους Ρωμαίους) ως μητέρα των Υάδων, των Πλειάδων και του `Υαντα.

## Αστρονομία
Με το όνομα της μυθικής Πλειόνης φέρεται ένας από τους αστέρες του αστρικού σμήνους των Πλειάδων, 6ου περίπου μεγέθους.

## Εξωτερικοί σύνδεσμοι
*Η Πλειόνη στο «Theoi.com»

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Το αντίστοιχο άρθρο της αγγλόγλωσσης Wikipedia

Πλειονη
Πλειονη
Πλειόνη

Το όνομα **Πλειόνη** μπορεί να αναφέρεται:
* στο μυθικό πρόσωπο **[[Πλειόνη (μυθολογία)|Πλειόνη]]**
* στο γένος ορχιδέας **[[πλειόνη (φυτό)|πλειόνη]]**
* σε έναν από τους αστέρες των Πλειάδων
Κιμ Καρνς

Η **Κιμ Καρνς** (αγγ. *Kim Carnes*) γεννημένη στις 20 Ιουλίου του 1945 στην Πασαντίνα της Καλιφόρνια, είναι Αμερικανίδα τραγουδίστρια, κάτοχος βραβείου Grammy για την παγκόσμια επιτυχία του 1981 *Bette Davis Eyes*.

## Δισκογραφία
* *Rest on Me* (1971)
* *Kim Carnes* (1975)
* *Sailin*' (1976)
* *St. Vincent's Court* (1979)
* *Romance Dance* (1980)
* *Mistaken Identity* (1981)
* *Voyeur* (1982)
* *Café Racers* (1983)
* *Barking at Airplanes* (1985)
* *Lighthouse* (1986)
* *View from the House* (1988)
* *Checkin' out the Ghosts* (1991)
* *Gypsy Honeymoon: The Best of Kim Carnes* (1993)
* *Chasin' Wild Trains* (2004)
## Παραπομπές



Κατηγορία:Ποπ μουσικοί
Κατηγορία:Αμερικανίδες τραγουδίστριες
Κατηγορία:Βραβευμένοι με Grammy
Ρεβέκκα

Η **Ρεβέκκα** ήταν κόρη του Βαθουήλ (Βεθουήλ, Γένεση 22,23). Ήταν αδερφή του Λάβαν, σύζυγος του Ισαάκ (Γένεση 25,20) και μητέρα του Ιακώβ και του Ησαύ.

Η Ρεβέκκα βρισκόταν στη Χαρράν, *την πόλη του Ναχώρ* (Γένεση κεφ. 24), όταν ο Αβραάμ ανέθεσε στο δούλο του Ελιέζερ να βρει νύφη για τον Ισαάκ. Ο Ελιέζερ έφερε την Ρεβέκκα. Ήταν όμορφη και ελκυστική και αργότερα παρουσιάζεται ως φιλόδοξη και άπληστη, παρ' όλα αυτά ο Ισαάκ την αγαπούσε πολύ (Γένεση 24,67). Η Ρεβέκκα ήταν στείρα επί 20 χρόνια. Τελικώς όμως, ο Θεός της έδωσε δυο παιδιά, τον Ησαύ και τον Ιακώβ (Γένεση 25,19-26, Ρωμαίους 9,10-12). Παρόλο που ήταν δίδυμοι, ο Ησαύ αναγνωρίστηκε ως ο πρωτότοκος. Η Ρεβέκκα, ωστόσο, αγαπούσε περισσότερο τον Ιακώβ και σχεδίασε την παραπλάνηση του τυφλού πλέον, από τα γεράματα, Ισαάκ ώστε να δώσει τα πρωτοτόκια στον Ιακώβ. Λίγο αργότερα έστειλε τον Ιακώβ στο σπίτι του Βαθουήλ για να αποφύγει την οργή του Ησαύ. Η Ρεβέκκα δεν τον ξαναείδε. Μετά από 20 χρόνια, ο Ιακώβ επέστρεψε στη Χαναάν, όπου βρήκε τη μητέρα του νεκρή στον οικογενειακό τάφο.

## Παραπομπές

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Ερτουγρούλ Σαγλάμ

Ο **Ερτουγρούλ Σαγλάμ** (*Ertuğrul Sağlam*, 19 Νοεμβρίου 1969) είναι Τούρκος προπονητής ποδοσφαίρου και παλαίμαχος ποδοσφαιριστής.

## Ποδοσφαιρική Καριέρα
Γεννήθηκε στο Ζονγκουλντάκ. Ως ποδοσφαιριστής ο **Σαγλάμ** έπαιζε αρχικά στον χώρο της μεσαίας γραμμής και κατόπιν μετατοπίστηκε στην επίθεση. Ξεκίνησε από την ομάδα Νέων της Φενερμπαχτσέ και στη συνέχεια αγωνίστηκε στην Γκαζιάντεπσπορ, στην Σαμσουνσπόρ (όπου είχε δυο θητείες) καθώς και στην Μπεσίκτας, όπου παρέμεινε επί μια εξαετία και έκανε σπουδαία καριέρα πετυχαίνοντας 106 τέρματα σε 167 συμμετοχές.

Με την Εθνική Τουρκίας αγωνίστηκε συνολικά 30 φορές από το 1993 ως το 2000, πετυχαίνοντας 11 τέρματα. Ήταν επίσης μέλος της ομάδας που συμμετείχε στο Εuro του 1996.

### Στατιστικά

## Προπονητική Καριέρα
Ως προπονητής ο Σαγλάμ ξεκίνησε τη σταδιοδρομία του από την ομάδα που κρέμασε τα παπούτσια του, την Σαμσουνσπόρ (2004/05). Ακολούθησε μια επιτυχημένη διετία στην Κάισερισπορ, την οποία έβγαλε στο Κύπελλο ΟΥΕΦΑ μέσω του Ιντερτότο. Το καλοκαίρι του 2007 ανέλαβε την τεχνική ηγεσία της Μπεσίκτας, χωρίς όμως τα αναμενόμενα αποτελέσματα, έτσι τον Οκτώβριο του 2008 υπέβαλε την παραίτησή του. Από το 2009 ως το 2013 χρημάτισε προπονητής της Μπούρσασπορ. Κατόπιν ανέλαβε την τεχνική ηγεσία της Εσκισεχίρσπορ, όπου παρέμεινε ως τον Ιανουάριο του 2015.

## Παραπομπές


## Εξωτερικοί σύνδεσμοι
* 

Σαγλάμ
Σ
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σαμσουνσπόρ
Κατηγορία:Προπονητές ποδοσφαίρου Μπεσίκτας
Κατηγορία:Τούρκοι προπονητές ποδοσφαίρου
Κατηγορία:Προπονητές ποδοσφαίρου Μπούρσασπορ
Κατηγορία:Προπονητές ποδοσφαίρου Σαμσουνσπόρ
Κατηγορία:Προπονητές ποδοσφαίρου Κάισερισπορ
Κατηγορία:Προπονητές ποδοσφαίρου Εσκισεχίρσπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Προπονητές Σούπερ Λιγκ Τουρκίας
Δημήτρης Ναλιτζής

Ο **Δημήτρης Ναλιτζής** είναι παλαίμαχος Έλληνας διεθνής επιθετικός ποδοσφαιριστής που αγωνίστηκε επαγγελματικά από το 1993 έως το 2010. Εκτός από παίκτης από τον Αύγουστο ως το Δεκέμβριο του 2008 διετέλεσε και βοηθός του προπονητή του Εθνικού Πειραιά, Αντώνη Μανίκα.

## Βιογραφικό

Ο Δημήτρης Ναλιτζής γεννήθηκε στις 25 Ιανουαρίου 1976 στον Πειραιά. Κατάγεται από τα Ρίζια Έβρου. Έχει ύψος 1,88, είναι επιθετικός και ξεκίνησε το ποδόσφαιρο σε ηλικία 13 ετών στην Νίκη Ρέντη.

Στη συνέχεια, ως έφηβος στην ηλικία των 16 ετών, μεταγράφηκε στον Πανιώνιο. Μαζί του κατέκτησε το Κύπελλο Ελλάδος το 1998. Αναδείχθηκε πρώτος σκόρερ στην Α΄ Εθνική το 1999-2000 αγωνιζόμενος τη μισή σεζόν στον ΠΑΟΚ, έχοντας σκοράρει σύνολο 24 τερμάτων, 13 με τη φανέλα του Πανιωνίου και 11 με τη φανέλα του ΠΑΟΚ και τιμήθηκε από τον Π.Σ.Α.Π.. Την επόμενη χρονιά κέρδισε ξανά το Κύπελλο Ελλάδος του 2001.

Στη συνέχεια έπαιξε στην Πορτογαλία όπου κατέκτησε το νταμπλ αγωνιζόμενος με τη Σπόρτινγκ Λισαβόνας, στην Ιταλία, την Κύπρο, στην ΑΕΚ και σε άλλες ομάδες. Από τον Αύγουστο του 2008 αγωνίζεται στη Β' εθνική με τον Εθνικό.

Αγωνίστηκε στις εθνικές ομάδες νέων και ελπίδων και 6 φορές στην Εθνική ανδρών. Συνολικά έχει πετύχει 76 γκολ σε 322 αγώνες πρωταθλήματος, χωρίς να υπολογιστούν αγώνες άλλων διοργανώσεων.

## Καριέρα

## Διακρίσεις

### Ομαδικές

**[[Πανιώνιος (ποδόσφαιρο)|Πανιώνιος]]**
* Κύπελλο Ελλάδος 1998

**[[ΠΑΟΚ]]**
* Κύπελλο Ελλάδος 2001

**[[Σπόρτινγκ Λισαβόνας]]**
* Πρωτάθλημα Πορτογαλίας : 2002
* Κύπελλο Πορτογαλίας : 2002

### Ατομικές

* Πρώτος σκόρερ Α΄ Εθνικής: 2000

## Παραπομπές


## Πηγές

* 
* transfermarkt.co.uk

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ουντινέζε Κάλτσιο
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Ρεβέκκα (αποσαφήνιση)

Το γυναικείο όνομα **Ρεβέκκα** μπορεί να αναφέρεται στην:

* Ρεβέκκα, βιβλικό πρόσωπο
* ''Ρεβέκκα'', μυθιστόρημα
* ''Ρεβέκκα'', ταινία
Πλεισθένης

Στην ελληνική μυθολογία ο **Πλεισθένης** ήταν γιος του Ατρέα και της Κλεόλης (κόρης του Δίαντος) ή της Αερόπης. Σύμφωνα με κάποιες απόψεις ο Πλεισθένης ήταν ο πατέρας του Αγαμέμνονα και του Μενελάου.

Άλλη παράδοση αναφέρει ότι ο Πλεισθένης ήταν γιος του Πέλοπα και της Ιπποδαμείας, αδελφός δηλαδή του Ατρέα και του Θυέστη. Σύμφωνα τέλος με τρίτη παράδοση, ο Πλεισθένης ήταν νόθος γιος του Θυέστη και της Αερόπης, και αδελφός του Ταντάλου. Σε αυτή την εκδοχή ο Πλεισθένης σκοτώθηκε από τον Ατρέα επειδή θέλησε να εκδικηθεί τον Θυέστη.
## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πλεισθενης
Πίσια Κορινθίας

Το χωριό **Πίσια** ανήκει στην Τοπική Κοινότητα Πισίων της Δημοτικής Ενότητας Λουτρακίου Περαχώρας, του Δήμου Λουτρακίου - Περαχώρας - Αγίων Θεοδώρων. Η Τοπική κοινότητα Πισίων με συνολικό πληθυσμό 465 άτομα (2011) επίσης περιλαμβάνει τα χωριά Αγία Σωτήρα, Βαμβακές, Μαυρολίμνη και Σχίνος.

Σε απόσταση 15 χιλιόμετρα από το Λουτράκι Κορινθίας και 4 χιλιόμετρα από την Περαχώρα και στην καταπράσινη πευκόφυτη ΒΑ πλαγιά της οροσειράς των Γερανείων ορέων, βρίσκεται το χωριό των Πισίων, σε υψόμετρο 650 μέτρων.

Στη νεότερη ελληνική ιστορία (1821) οι κάτοικοί του που είχαν διακριθεί ως ικανοί έμποροι, διαδραμάτισαν σημαντικό ρόλο.

Στα Πίσια περιλαμβάνεται και ο Σχοίνος -περιοχή θερινής διαμονής. Κατά την αρχική σύσταση του Δήμου 1834 υπήχθη στον Δήμο Περαχωριτών. Το 1912 αναγνωρίσθηκε ως αυτοτελής Κοινότητα και το 1997 κατά το νόμο 2539/97, υπήχθη στον Δήμο Λουτρακίου - Περαχώρας, ενώ το 2011 με το Πρόγραμμα «Καλλικράτης» υπήχθη στο Δημοτική Ενότητα Λουτρακίου Περαχώρας του Δήμου Λουτρακίου - Περαχώρας - Αγίων Θεοδώρων.

Μια βαθιά ρεματιά με πολλά πλατάνια και νερά, δίνει στο χωριό ιδιαίτερη ομορφιά. Οι πρώτοι κάτοικοι του χωριού μάλλον προέρχονταν από τα παράλια της Περαίας Χώρας (Περαχώρας), και πήγαν εκεί την περίοδο της Φραγκοκρατίας για να αποφύγουν τις επιδρομές των πειρατών. Το χωριό έχει 80 κατοίκους (απογραφή 2011), οι οποίοι ασχολούνται με τη γεωργία και την κτηνοτροφία. Τέλος, τον 18ο αιώνα πρωτοοικοδομήθηκε η εκκλησία της Αγίας Παρασκευής, μητρόπολη των Πισίων, η οποία ανήκει στον ρυθμό της τρίκλιτης βασιλικής.

Κατηγορία:Χωριά της περιφερειακής ενότητας Κορινθίας
Κατηγορία:Δήμος Λουτρακίου - Περαχώρας - Αγίων Θεοδώρων
Πλούτος (μυθολογία)

Στην ελληνική μυθολογία με το όνομα **Πλούτος** είναι γνωστή μία θεότητα που προσωποποιούσε τον πλούτο και την αφθονία των αγαθών.

Στη *[[Θεογονία]]* του Ησιόδου ο Πλούτος, που είχε γεννηθεί στην Κρήτη, αναφέρεται ως γιος της θεάς Δήμητρας και του Ιασίωνα. Ο Πλούτος εμφανίζεται στην ακολουθία της Δήμητρας ή της Περσεφόνης. Απεικονίζεται με τα χαρακτηριστικά ενός νέου άνδρα, ο οποίος κρατά κάποτε το «Κέρας της Αμαλθείας». Μεταγενέστερα ωστόσο, οι κωμικοί δραματουργοί παρουσιάζουν τον Πλούτο ως τυφλό, καθώς διασκορπίζει αδιάφορα τα αγαθά και τα χρήματα. Σύμφωνα με τον Αριστοφάνη στην ομώνυμη κωμωδία του, ο Πλούτος είχε τυφλωθεί από τον ίδιο τον Δία.

Ανάμεσα στις αναπαραστάσεις του Πλούτου από καλλιτέχνες, ονομαστό είναι το σύμπλεγμα της θεάς Ειρήνης που κρατά στα χέρια της τον μικρό Πλούτο, έργο του Κηφισόδοτου, μία διαρκής υπόμνηση του ότι ο πόλεμος καταστρέφει εκτός των άλλων και την οικονομία.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Εξωτερικοί σύνδεσμοι
* Ο Πλούτος στο «Theoi.com»

Πλουτος
Κατηγορία:Παιδιά της Δήμητρας
Πλουτώ

Στην ελληνική μυθολογία με το όνομα **Πλουτώ** είναι γνωστά τα παρακάτω δύο διαφορετικά πρόσωπα:

# Μία από τις Ωκεανίδες Νύμφες, θυγατέρα του Ωκεανού και της Τηθύος ή της Ιμάδας. Σύμφωνα με την παράδοση, η Πλουτώ έπαιζε μαζί με την Περσεφόνη κατά την αρπαγή της τελευταίας από τον Άδη-Πλούτωνα.
# Θυγατέρα του Κρόνου και μητέρα (από τον Δία) του ηγεμόνα της Λυδίας Ταντάλου. Σύζυγος της Πλουτώς ήταν ωστόσο ο Τμώλος. Η ετυμολογία του ονόματος «Πλουτώ» σχετίζεται με τον πλούτο, καθώς η Λυδία ήταν πλούσιο βασίλειο, εξαιτίας και των ορυχείων της. Αλλά και ο *Πλούτωνας* (Άδης) συνδεόταν με τα ορυκτά πλούτη, που ήταν κρυμμένα βαθιά μέσα στη γη.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Ωκεανίδες
Άνω Ποταμιά Νάξου

Η **Άνω Ποταμιά** είναι χωριό της κεντρικής Νάξου, σε υψόμετρο 180-190 μέτρων και με 127 κατοίκους (απογραφή 2011). Η Άνω Ποταμιά αποτελεί τον ανατολικό οικισμό της Τοπικής Κοινότητας Ποταμιάς που συναποτελείται από τη Μέση Ποταμιά και τη Κάτω Ποταμιά σε διεύθυνση Ανατολή Δύση. Έχει χαρακτηριστεί από το 1978 παραδοσιακός οικισμός.

## Πληθυσμιακά στοιχεία
Επειδή σε παλαιότερες απογραφές οι οικισμοί *Άνω, Κάτω και Μέση Ποταμιά* απογράφονταν ως *Ποταμιά* στον παρακάτω πίνακα αναφέρονται και οι τρεις, αλλά και το άθροισμά τους για να υπάρχει μια διαχρονική εικόνα.

## Διοικητικές μεταβολές
* Το 1835, οι σημερινοί οικισμοί *Άνω, Κάτω και Μέση Ποταμιά* αναγνωρίζονται σαν ένας οικισμός με την ονομασία *Ποταμιά*, με 190 κατοίκους (57 οικογένειες) και προσαρτάται  στον νεοϊδρυθέντα ''δήμο'' ''Βίβλου'' της επαρχίας Νάξου, με έδρα τον οικισμό Γαλανάδο.
* Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Οπότε ο *οικισμός Ποταμιά*, που αριθμούσε πάνω από 500 κατοίκους  αποσπάται από το *δήμο* *Βίβλου* και ορίζεται έδρα της *κοινότητας Ποταμιάς*.
* Το 1928, στην απογραφή αναγνωρίζονται ξεχωριστά οι οικισμοί *Άνω, Κάτω και Μέση Ποταμιά,* οπότε ο οικισμός Ποταμιά καταργείται και στη θέση του δημιουργείται η *κοινότητα Ποταμιάς*, που περιλαμβάνει τους τρεις ξεχωριστούς οικισμούς και έδρα του ορίζεται η Άνω Ποταμιά.
* Το 1976, ο οικισμός (Άνω Ποταμιά) παύει από έδρα της *κοινότητας Ποταμιάς* και ορίζεται έδρα ο *οικισμός Μέση Ποταμιά*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο δήμο ''Νάξου''. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Ποταμιάς*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Μέση Ποταμιά ( 99 κ.) και Κάτω Ποταμιά ( 59 κ.) την *Τοπική Κοινότητα Ποταμιάς* ( 285 κ.). Η τ.κ. Ποταμιάς υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Συλλογή φωτογραφιών

Αρχείο:Ano Potamia, Naxos, Chiesa - panoramio.jpg
File:Condotti d'acqua nei pressi della taverna di Ano Potamia, Naxos - panoramio.jpg
File:Potamia Naxos Greece 2003082313300N01705.jpg


## Παραπομπές


Κατηγορία:Χωριά της περιφερειακής ενότητας Νάξου
Πόθος (μυθολογία)

Στην ελληνική μυθολογία με το όνομα **Πόθος** είναι γνωστή μία θεότητα που προσωποποιούσε τον ερωτικό πόθο για κάτι πέρα από τις δυνατότητές μας. Ο Πόθος ήταν γιος του Άρη και της θεάς Αφροδίτης ή, σύμφωνα με άλλη παράδοση, γιος του Ζεφύρου και της θεάς Ίριδος. Αδέλφια του ήταν ο Ίμερος και ο Αντέρως. Ο Πόθος ποθούσε να γίνει ένας από τους συνοδούς «έρωτες» της Αφροδίτης, στόχος που δεν μπορούσε να τον επιτύχει.

Οι αρχαίοι καλλιτέχνες παρίσταναν τον Πόθο ως ωραίο νέο χωρίς γένεια. Περίφημο ήταν το  (4ος αιώνας π.Χ.), που παρίστανε τον Πόθο και βρισκόταν, όπως γράφει ο Παυσανίας (Α΄ 43,6), στον ναό της Αφροδίτης στα Μέγαρα.

## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
[thumb|200 px|Πόθος, έργο του γλύπτη [Σκόπας|Σκόπα|αριστερά]]

## Εξωτερικοί σύνδεσμοι
* Ο Πόθος και ο Μέγας Αλέξανδρος
* Ο Πόθος στο «Theoi.com» 

Ποθος
Ραντομίρ Πούτνικ

thumb|right|220px|<div style='text-align: center;'>Ο Στρατηγός Ρ. Πούτνικ (1914)</div>
Ο **Ραντομίρ Πούτνικ** (*Радомир Путник*, 24 Ιανουαρίου 1847 - 17 Μαΐου 1917) ήταν ο πρώτος Σέρβος στρατάρχης (Βοεβόδας) και αρχηγός του Γενικού Επιτελείου του σερβικού στρατού στους Βαλκανικούς Πολέμους και τον Α' Παγκόσμιο Πόλεμο.

Γεννήθηκε στη Κραγκούγιεβατς της Σερβίας το 1847. Στην αρχή ανέλαβε Βοεβόδας και στη συνέχεια υπουργός των στρατιωτικών στις περιόδους (1904-1905), (1906-1908) και το 1912. Με εξαίρεση αυτές τις περιόδους ο Βασιλιάς της Σερβίας Πέτρος Α' του είχε αναθέσει την αρχηγία του επιτελείου στρατού από το 1903 που διατήρησε μέχρι το 1916. Στον Ραντομίρ Πούτνικ οφείλεται η άρτια εκπαίδευση του σερβικού στρατού καθώς και ο εξοπλισμός του κατά την περίοδο εκείνη.

Και στους δύο Βαλκανικούς Πολέμους ο Πούτνικ ως αρχιστράτηγος βοηθός του Βασιλιά κατατρόπωσε τους Τούρκους στο Κουμάνοβο (1912) και ως στρατάρχης μετώπου στο Μοναστήρι (Νοέμβριος του 1912). Ειδικότερα στον Β΄ Βαλκανικό Πόλεμο μετά τη πρώτη υποχώρηση των στρατευμάτων του κατόπιν ταχείας αναδιοργάνωσης προέβη σε γενική επίθεση με ανακαταλήψεις εδαφών και προέλαση σε βάρος της Βουλγαρίας.

Με την έκρηξη του Α΄ Παγκοσμίου Πολέμου όπου ο Πούτνικ βρισκόταν στην Αυστρία με συνοδεία οδηγήθηκε στη Ρουμανία. Αν και η υγεία του όμως ήταν ήδη κλονισμένη ανέλαβε και πάλι την αρχιστρατηγία του σερβικού στρατού όπου και κατατρόπωσε τους αριθμητικά υπέρτερους αυστριακούς στη μάχη του Τσερ (Αύγουστος 1914) και αργότερα σε μάχη παρά τον ποταμό Κολουμπάρα (Δεκέμβριος 1914) όπου και ήταν η πρώτη διασυμμαχική νίκη του πολέμου εκείνου. Τον επόμενο χρόνο όπου η υγεία του είχε πλέον επιδεινωθεί, και δεχόμενος τριπλή επίθεση από Γερμανία, Αυστροουγγαρία και Βουλγαρία, αναγκάστηκε να υποχωρήσει μέσω Αλβανίας, όπου και απαλλάχθηκε των καθηκόντων του. Κατόπιν αυτών ο Πούτνικ αποσύρθηκε στη Νίκαια της Γαλλίας όπου και πέθανε δύο χρόνια μετά, το 1917.

## Εξωτερικοί σύνδεσμοι
* 

Κατηγορία:Σέρβοι στρατιωτικοί
Κατηγορία:Υπουργοί άμυνας της Σερβίας
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Κατηγορία:Σέρβοι πρωταγωνιστές του Α' Παγκοσμίου Πολέμου
Ποδάργη

Στην ελληνική μυθολογία με το όνομα **Ποδάργη** (που σημαίνει «γρηγοροπόδαρη», γρήγορη) είναι γνωστή μία από τις Άρπυιες, η μοναδική Άρπυια κατά τον Όμηρο. Η Ποδάργη ζευγάρωσε με τον Ζέφυρο και έγινε έτσι μητέρα των αθάνατων αλόγων του Αχιλλέα και των Διοσκούρων. Τα άλογα του Αχιλλέα ονομάζονταν Ξάνθος και Βαλίος, ενώ αυτά των Διοσκούρων Φλογίος και Άρπαγος.
## Δείτε επίσης
* Η αγγελιαφόρος των θεών Ίρις αναφέρεται και ως Ποδάργη.
## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Ποδαργη
Αγαύη

Ο όρος **Αγαύη** μπορεί να αναφέρεται:
* στη μυθολογία σε διάφορα πρόσωπα:
** Αγαύη (πριγκίπισσα των Θηβών), κόρη του βασιλιά των Θηβών Κάδμου και της Αρμονίας.
** μία από τις Δαναΐδες (μία από τις 50 κόρες του του Δαναού). Η Αγαύη αυτή παντρεύτηκε τον Λύκο, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες εκτός από την Υπερμήστρα.
** μία από τις Νηρηίδες (κόρες του Νηρέα και της Ωκεανίδας Δωρίδος)
** μία Αμαζόνα αναφερόμενη μόνο από τον Υγίνο (*Fabulae* 163).
* στα φυτά του γένους Αγαύη
** *[[Αγαύη η σιζαλανή]]*, είδος του γένους Αγαύη

Κατηγορία:Αποσαφηνίσεις ονομάτων
Πίερος

Στην ελληνική μυθολογία με το όνομα **Πίερος** είναι γνωστά τα παρακάτω δύο διαφορετικά πρόσωπα:

* Ο επώνυμος ήρωας της Πιερίας, γιος του Μακεδόνα ή Μακεδνού, αδελφός του Αμάθου και πατέρας των εννέα Πιερίδων από την Ευίππη ή την Αντιόπη. Αυτός ο Πίερος γενεαλογείται κάποτε ως ο πάτερας του Οιάγρου και επομένως ως παππούς του Ορφέα. Επιπλέον ο Ρωμαίος γραμματικός Σολίνος (9:10) γράφει ότι ο Πίερος δεν ήταν συγγενής του Μακεδνού, ο οποίος ήταν νεότερός του στην ηλικία.

* Γιος του Μάγνητα και της Μελιβοίας, εραστής της Μούσας Κλειούς και πατέρας του Υακίνθου και του βασιλιά Ράγου. Η Κλειώ αγαπούσε τον Πίερο επειδή η θεά Αφροδίτη της είχε επιβάλλει αυτό τον έρωτα ως τιμωρία επειδή είχε ειρωνευθεί τον έρωτα της θεάς για τον Άδωνι. Αδελφοί του Πιέρου ήταν ο Λίνος, ο Γλάφυρος ή Γλαφύρας και ο Ιάλεμος.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Πιερος
Πιερος
Λουπερκάλια

Τα **Λουπερκάλια** ήταν μια από τις παλαιότερες ρωμαϊκές γιορτές που τελούνταν κάθε χρόνο προς τιμήν του Λούπερκους, πρώιμου θεού της γονιμότητας στη ρωμαϊκή μυθολογία. Τα Λουπερκάλια γιορτάζονταν σε πολλές πόλεις της Ιταλίας και της Γαλατίας. Απαγορεύτηκαν το 494 μ.Χ. από τον Πάπα.

## Αγροτική γιορτή
Αναφέρεται ότι επρόκειτο αρχικά για ποιμενική γιορτή, καθώς ο Λούπερκους ήταν προστάτης των βοσκών και συνδεόταν με το θηλασμό και την ανατροφή του Ρωμύλου από τη Λύκαινα. Οι αρχαίοι Έλληνες συγγραφείς, μάλιστα, και οι συνεχιστές τους θεωρούσαν τη γιορτή αφιερωμένη στο θεό Πάνα και ως πρώτο εισηγητή της τον Αρκάδα Εύανδρο, στην προσπάθειά τους να ταυτίσουν ρωμαϊκές θεότητες με αντίστοιχες ελληνικές. 

Η γιορτή πραγματοποιούνταν κάθε χρόνο στις 15 Φεβρουαρίου στο Λουπερκάλιο, τη σπηλιά στον Παλατίνο Λόφο που λέγεται ότι ανατράφηκαν τα αδέρφια Ρωμύλος και Ρώμος, από τους *Λουπέρκους*, ιερατικό σωματείο. Στο ιερό θυσιάζονταν κριάρια και κατσίκια. Ένας από τους ιερείς βύθιζε ένα σπαθί στο αίμα των θυσιασμένων ζώων και το ακουμπούσε στο κεφάλι δυο ευγενών νέων, οι οποίοι μετά ξεσπούσαν σε γέλια, συμβολίζοντας έτσι τον εξαγνισμό των βοσκών. 

Μετά τη θυσία, οργανωνόταν κοινή συνεστίαση μεταξύ των Λουπέρκων, όπου έρρεε άφθονος οίνος. Έπειτα, έπαιρναν τα δέρματα των ζώων που είχαν θυσιαστεί, τα φορούσαν ως ενδύματα που κάλυπταν το μισό τους σώμα και έτρεχαν ημίγυμνοι στην πόλη κρατώντας λουριά από το δέρμα των θυσιασμένων ζώων και χτυπούσαν στα χέρια όσους κατοίκους συναντούσαν, ιδίως γυναίκες, καθώς πίστευαν ότι ευνοούνταν στη γονιμότητα και στην ευτοκία. 

Κύριοι άξονες της γιορτής, λοιπόν, ήταν η γονιμότητα και ο εξαγνισμός, *februare* στα λατινικά, εξ ου και το όνομα του μήνα κατά τον οποίο γινόταν η γιορτή (Φεβρουάριος).

## Εξέλιξη της γιορτής
Τα Λουπερκάλια έχασαν τον αρχικό ποιμενικό θρησκευτικό τους χαρακτήρα, όταν οι Ρωμαίοι δεν αποτελούσαν πλέον μια φυλή βοσκών, ωστόσο η γιορτή συνεχίστηκε εις ανάμνησιν των ιδρυτών της πόλης και αποτελούσε καθαρά λαϊκή διασκέδαση που ικανοποιούσε και τα δεισιδαιμονικά ένστικτα των πιστών της. Ο ίδιος ο ύπατος Μάρκος Αντώνιος ήταν ένας από τους *Λούπερκους* και τριγύριζε ημίγυμνος στην πόλη με ένα στεφάνι στα μαλλιά, απευθυνόμενος στους πολίτες στη Ρωμαϊκή Αγορά. Για κάποιο χρονικό διάστημα η γιορτή ξεχάστηκε, μέχρι την επαναφορά της από τον Αύγουστο, ο οποίος όμως, λόγω ακροτήτων που είχαν συμβεί στο παρελθόν κατά τη γιορτή, απαγόρευσε την συμμετοχή των εφήβων σε αυτήν και διέταξε τη συνοδεία της πομπής των Λουπέρκων από σώμα ιππέων. 

## Αναφορές στη γιορτή
Στο έργο του Σαίξπηρ *[[Ιούλιος Καίσαρας (Σαίξπηρ)|Ιούλιος Καίσαρ]]*, η δράση τοποθετείται κατά τη διάρκεια των Λουπερκαλίων, οπότε ο Καίσαρας αρνήθηκε τρεις φορές το «βασιλικό στέμμα», όπως αναφέρεται από το Μάρκο Αντώνιο.

## Πηγές


## Εξωτερικοί σύνδεσμοι

*Smith's Dictionary, 1875
*Εφημερίδα ΤΟ ΒΗΜΑ, ''Αποκριές και αρχαιότητα'', Μιχάλης Τιβέριος, 25/2/2001

Κατηγορία:Αρχαίες ρωμαϊκές εορτές
Ποταμοπλοΐα

Με τον όρο **ποταμοπλοΐα**, (river sailling), χαρακτηρίζεται γενικά η ναυσιπλοΐα που πραγματοποιείται σε ποταμούς και των οποίων το βάθος επιτρέπει τη διέλευση πλοίων ή μικρών σκαφών, ανεξάρτητα του μέσου πρόωσης αυτών. Στη προκειμένη περίπτωση οι ποταμοί αυτοί χαρακτηρίζονται "πλωτοί ποταμοί", δηλαδή πλεύσιμοι, από τις εκβολές τους μέχρι κάποιο σημείο της διαδρομής τους. Η ποταμοπλοΐα χρήζει ιδιαίτερης προσοχής λόγω του υφιστάμενου συνεχούς ποτάμιου ρεύματος η οποία σε άσχημες καιρικές συνθήκες μπορεί και να διακόπτεται.

Όπως υφίσταται ο όρος "ελευθερία θαλασσών" για την ελεύθερη ναυσιπλοΐα στη θάλασσα, το αυτό συμβαίνει και σε ποταμούς που έχουν χαρακτηριστεί ως διεθνείς, όπου η ποταμοπλοΐα σ΄ αυτούς είναι ελεύθερη σε πλοία κάθε σημαίας ή εθνικότητας.

Όταν το βάθος των ποταμών είναι περιορισμένο τότε η ποταμοπλοΐα σ΄ αυτούς επιχειρείται μόνο  από ειδικά  σκάφη μικρού βυθίσματος που χαρακτηρίζονται γενικά ποταμόπλοια.
## Εξωτερικοί σύνδεσμοι

Κατηγορία:Ναυσιπλοΐα
Εις άτοπον απαγωγή

Η **Εις άτοπον απαγωγή** (όρος που διεθνοποιήθηκε από τη λατινική φράση *reductio ad absurdum*, μετάφραση της αντίστοιχης ελληνικής ορολογίας των Αριστοτέλη και Ευκλείδη) είναι μία από τις σημαντικότερες μεθόδους μαθηματικής απόδειξης. Ωστόσο, η απαγωγή σε άτοπο δεν εφαρμόζεται αποκλειστικά στα μαθηματικά και στην τυπική λογική, αλλά συνιστά ευρύτερα τη συλλογιστική μέθοδο κατά την οποία αποδεικνύεται η αλήθεια μιας πρότασης με βάση το γεγονός ότι η αντίθετή της είναι ψευδής ή λανθασμένη.

Χρησιμοποιήθηκε από τον Αριστοτέλη σε συνδυασμό με την αρχή αποκλειόμενου μέσου και την αρχή μη-αντίφασης. Επίσης υπήρξε η αγαπημένη μέθοδος απόδειξης του Ευκλείδη. Σημαντική πηγή επιχειρημάτων της «εις άτοπον απαγωγής» αποτελούν οι πλατωνικοί διάλογοι, καθώς και οι αντινομίες του Καντ.

Συνήθως, η αντίθετη της προς απόδειξη πρότασης δεν είναι άμεσα ή φανερά λανθασμένη η ίδια, οδηγεί όμως σε ισοδύναμα, εμφανώς λανθασμένα συμπεράσματα.

Η δομή του επιχειρήματος είναι τέτοια ώστε για να αποδειχθεί πως μία πρόταση είναι αληθής, εκκινούμε από την υπόθεση πως η αντίθετή της είναι αληθής (δηλαδή η αρχική πρόταση είναι ψευδής), και καταλήγουμε σε ένα συμπέρασμα που αποτελεί αντίφαση. Τότε, εφόσον η αντίφαση προέκυψε από διαδοχή έγκυρων συλλογισμών προς ισοδύναμες προτάσεις, η αρχική πρόταση θα πρέπει να είναι σε κάθε περίπτωση αληθής.

Ή αντίστοιχα, για να αποδειχθεί πως μία πρόταση είναι ψευδής, ξεκινάμε από την υπόθεση πως είναι αληθής, και καταλήγουμε σε ένα συμπέρασμα που αποτελεί αντίφαση. Τότε, εφόσον η αντίφαση προέκυψε διαδοχή έγκυρων συλλογισμών προς ισοδύναμες προτάσεις, η αρχική πρόταση θα πρέπει να είναι σε κάθε περίπτωση ψευδής.

## Πηγές
*Westley C. Salmon, *Logic*, Prentice Hall, 1973

## Παραπομπές


Κατηγορία:Μαθηματική λογική
Φούλντα

Η **Φούλντα** (, ) είναι γερμανική πόλη στο διαμέρισμα της Φούλντα, στο ομόσπονδο κρατίδιο της Έσσης.

## Ιστορία
Η πόλη και το μοναστήρι της ιδρύθηκαν το 744. Στον καθεδρικό ναό της πόλης βρίσκεται ο τάφος του Αγίου Βονιφατίου, ο οποίος τον 7ο αιώνα μετέδωσε τον χριστιανισμό στη Γερμανία. Κατά τον ψυχρό πόλεμο η περιοχή (το *φαράγγι της Φούλντα* ή *Fulda Gap*)  θεωρούνταν η πιο επικίνδυνη για μια πιθανή σοβιετική εισβολή, λόγω του ότι ήταν και κοντά στα σύνορα με την Λαϊκή Δημοκρατία της Γερμανίας, αλλά και κοντά στο οικονομικό κέντρο της Γερμανίας (ειδικά την Φρανκφούρτη).

## Παραπομπές


## Εξωτερικοί σύνδεσμοι
* 
*  


Κατηγορία:Πόλεις της Έσσης
Κατηγορία:Διαμέρισμα της Φούλντα
Φραντς Μιντεφέρινγκ

-->
}}
Ο **Φραντς Μιντεφέρινγκ** (γερμ. ) (γενν. 16 Ιανουαρίου 1940) είναι Γερμανός πολιτικός (SPD). Διετέλεσε πρόεδρος του κόμματος από τον Μάρτιο του 2004 έως τον Νοέμβριο του 2005 και από τον Οκτώβριο του 2008 έως το Νοέμβριο του 2009.

Από το 1998 μέχρι το 1999 διατέλεσε Ομοσπονδιακός Υπουργός Μεταφορών, Οικισμού και Στεγάσεως, από το 2002 μέχρι το 2005 Πρόεδρος της κοινοβουλευτικής ομάδας του SPD και από το 2004 Ομοσπονδιακός Πρόεδρος του κόμματος. Μεταξύ του 2005 και του 2007 ήταν αντικαγκελάριος και Ομοσπονδιακός Υπουργός Απασχόλησης και Κοινωνικης Προστασίας υπό την καγκελάριο Άνγκελα Μέρκελ. Μετά από ένα έτος απουσίας από την πολιτική σκηνή, επανήλθε τον Σεπτέμβριο του 2008. Τον Οκτώβριο ψηφίστηκε και πάλι Ομοσπονδιακός Πρόεδρος του κόμματος και διαδέχτηκε τον Κουρτ Μπεκ, παίρνοντας 85% των ψήφων των συνέδρων.
## Πηγές

## Εξωτερικοί σύνδεσμοι

* Επίσημη ιστοσελίδα
* Ιστοσελίδα στο Γερμανικό Κοινοβούλιο

Κατηγορία:Γερμανοί πολιτικοί
Κατηγορία:Γερμανοί αντικαγκελάριοι
Κατηγορία:Γερμανοί υπουργοί
Δημήτριος Ι. Τσάτσος

Ο **Δημήτριος Τσάτσος** (1859 - 1921) ήταν πολιτικός και δικηγόρος.
## Βιογραφία
Γεννήθηκε στις 29 Δεκεμβρίου 1859 στην Αθήνα, και συγκεκριμένα στην περιοχή της Καπνικαρέας, και ήταν γιος του Ιωάννου Τσάτσου, εμπόρου και προέδρου του εμπορικού συλλόγου Αθηνών, και της Αθηνάς Ρωσσέτη, εγγονής του Κωνσταντίνου Ιωνίδη. Ο παππούς του, Κωνσταντίνος Τσάτσος, ήταν έμπορος και πληρεξούσιος στην εθνοσυνέλευση του Άστρους. Αφού φοίτησε στο σχολείο του Θεόφιλου Καΐρη, σπούδασε νομικά στο πανεπιστήμιο Αθηνών και ιδιώτευσε σαν δικηγόρος. Για μια περίοδο μάλιστα διετέλεσε μέλος του δημοτικού συμβουλίου Αθηνών. Ασχολήθηκε με την πολιτική και συνεργάστηκε με τον Δεληγεώργη, τον Χαρίλαο Τρικούπη, τον Δημήτριο Ράλλη και αργότερα με τον Ελευθέριο Βενιζέλο. Εξελέγη για πρώτη φορά βουλευτής Ευρυτανίας στις εκλογές του 1899 και επανεξελέγη σε αυτές του 1905 και, ως βουλευτής Αιτωλίας και Ακαρνανίας, στις εκλογές του του Αυγούστου 1910. Αρχικά υποστήριζε την παράταξη του Δημήτριου Ράλλη. Μετά τον πρώτο Παγκόσμιο πόλεμο προσχώρησε στη βενιζελική παράταξη ως φανατικός γαλλόφιλος. Το 1920 ανέλαβε μαζί με άλλους τρεις δημοσιογράφους την διεύθυνση της εφημερίδας *Εστίας* ενώ υπήρξε τέκτονας.

Απεβίωσε στις 22 Ιανουαρίου 1921 στην Αθήνα. Ήταν παντρεμένος δύο φορές. Σε πρώτο γάμο με την Αλεξάνδρα (Sacha) Τσαμαδού, η οποία σκοτώθηκε μετά από πτώση κατά τη διάρκεια ιππασία και σε δεύτερο με την Θεοδώρα Ευστρατιάδη. Από τον δεύτερο γάμο απέκτησε δύο παιδιά, τον Κωνσταντίνο Τσάτσο, ακαδημαϊκό και μετέπειτα πρόεδρο της Δημοκρατίας, και τον Θεμιστοκλή Τσάτσο, δικηγόρο και πολιτικό. Εγγονός του ήταν ο Δημήτρης Θ. Τσάτσος.

## Πηγές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Αιτωλοακαρνανίας
Κατηγορία:Βουλευτές Ευρυτανίας
Δημητριος Ι
Κατηγορία:Οικογένεια Ιωνίδη
Γαλάξια

Τα **Γαλάξια** ήταν αρχαία γιορτή που τελούνταν στην Αθήνα κατά το μήνα Ελαφηβολιώνα προς τιμήν της Μεγάλης Μητέρας Ρέας-Κυβέλης.   

Κατά την ημέρα της γιορτής θυσίαζαν οι έφηβοι και προσέφεραν χρυσό δοχείο αξίας 100 δραχμών. Επίσης προσφερόταν σαν γεύμα *γαλαξίας*, δηλαδή πολτός από γάλα και κρίθινο αλεύρι, ενώ μέρος του γινόταν σπονδή προς τη θεά.
## Άλλες γιορτές
**Γαλάξια** ονομαζόταν επίσης αρχαία γιορτή προς τιμήν του θεού Απόλλωνα, που πραγματοποιούνταν κατά την 22η μέρα του μήνα Ποσειδεώνα, κατά το Χειμερινό Ηλιοστάσιο. 

Η γιορτή τελούνταν επίσης στο Ισμήνιο των Θηβών, στο Γαλάξιο Ιερό της Βοιωτίας και στη Δήλο. Στο δηλιακό ημερολόγιο, μάλιστα, ο αντίστοιχος μήνας του αττικού Ελαφηβολιώνα ονομαζόταν *Γαλαξιών*.

## Πηγές


## Εξωτερικοί σύνδεσμοι
*Περιγραφή της γιορτής από τον ιστότοπο ΘΕΟΓΟΝΙΑ
*Αναφορά στις δυο εορτές των Γαλαξίων
*Dictionnaire des Antiquités Grecques et Romaines de Daremberg et Saglio 

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Μινεσότα

Η **Μινεσότα** (), είναι πολιτεία των βόρειων μεσοδυτικών Ηνωμένων Πολιτειών, στην περιοχή των Μεγάλων Λιμνών. Έχει έκταση 225.163 τ.χλμ. και πληθυσμό 5.793.151 κατοίκους (εκτίμηση 2024). Είναι η δωδέκατη σε έκταση και εικοστή δεύτερη σε πληθυσμό πολιτεία των ΗΠΑ.

Βρίσκεται στο βόρειο τμήμα των ηπειρωτικών ΗΠΑ και συνορεύει με τον Καναδά. Είναι γνωστή ως η «*πολιτεία των δέκα χιλιάδων λιμνών*», λόγω των πολλών λιμνών και ποταμών. 

Με πληθυσμό πάνω από 5,7 εκατομμύρια κατοίκους, το 60% κατοικεί στη μητροπολιτική περιοχή Μινεάπολις-Σαιντ Πωλ (*αγγλικά:Minneapolis-Saint Paul metropolitan area*), γνωστή και ως δίδυμες πόλεις (*Twin Cities*). Πρωτεύουσα της είναι το Σαιντ Πωλ (αγγλικά: *Saint Paul*) και μεγαλύτερη πόλη η Μινεάπολη. 

Οι πρώτοι Ευρωπαίοι κάτοικοι ήταν Γάλλοι γουνέμποροι που έφθασαν στην περιοχή περίπου το 1600. Η Μινεσότα έγινε η τριακοστή δεύτερη πολιτεία που προσχώρησε στην Ένωση στις 11 Μαΐου του 1858.

## Γεωγραφία
thumb|right|Επεκτάσιμος χάρτης της Μινεσότα, που δείχνει δρόμους και μεγάλα υδάτινα σώματα
Η Μινεσότα είναι η δεύτερη βορειότερη πολιτεία των ΗΠΑ (μετά την Αλάσκα) και η βορειότερη ηπειρωτική πολιτεία, καθώς το απομονωμένο Νόρθουεστ Άνγκλ της Κομητείας Λέικ οβ δε Γουντς είναι το μόνο τμήμα από τις 48 ηπειρωτικές πολιτείες βόρεια του 49ου παραλλήλου. Η πολιτεία είναι μέρος της περιοχής των ΗΠΑ γνωστή ως οι Άνω Μεσοδυτικές Πολιτείες και μέρος της περιοχής των Μεγάλων Λιμνών της Βόρειας Αμερικής. Μοιράζεται υδάτινα σύνορα της Λίμνης Σουπήριορ με το Μίσιγκαν και χερσαία και υδάτινα σύνορα με το Ουισκόνσιν στα ανατολικά. Η Άιοβα βρίσκεται στα νότια, η Βόρεια Ντακότα και η Νότια Ντακότα στα δυτικά και οι καναδικές επαρχίες του Οντάριο και της Μανιτόμπα βρίσκονται στα βόρεια. Με 225.180 τετραγωνικά χιλιόμετρα, ή περίπου το 2,25% των Ηνωμένων Πολιτειών, η Μινεσότα καθίσταται η 12η μεγαλύτερη πολιτεία.

## Παραπομπές


## Εξωτερικοί σύνδεσμοι

* 


Κατηγορία:Πολιτείες των ΗΠΑ
Πάνδια

Τα **Πάνδια** ή **Πάνδεια** ήταν αρχαία γιορτή στην Αθήνα κατά το μήνα Ελαφηβολιώνα, προς τιμήν του Πανδίου Δία και της Πανδίας, κόρης του Δία και της Σελήνης. Η ίδρυση της γιορτής αποδίδεται στον Πανδίονα, βασιλιά της Αθήνας και ηγέτη της Πανδιονίδος φυλής. 

Ο εορτασμός των Πανδίων λάμβανε χώρα μετά τα Μεγάλα Διονύσια, οπότε υπολογίζεται ότι ήταν η 14η μέρα του Ελαφηβολιώνος. Ωστόσο, σε διαφορετικές πηγές αναφέρεται ως ημέρα τέλεσης η επομένη από τη τη σύγκληση των πρυτάνεων στο θέατρο του Διονύσου ή ανήμερα της πανσελήνου της Εαρινής Ισημερίας. Δεν είναι γνωστές λεπτομέρειες για τη γιορτή, πέραν του προβληματισμού των αρχαίων μελετητών για τη σημασία του ονόματός της. 

Μόνο μια περιοχή, η Πλώθεια, φαίνεται να συμμετείχε στη γιορτή, και όχι άλλες κοινότητες της Αττικής. 

Μια υπόθεση είναι ότι ήταν πάνδημη γιορτή πολιτικού χαρακτήρα προς τιμήν του Δία, παρόμοια με τα Παναθήναια, η οποία, μετά την ανάπτυξη των τελευταίων, έχασε τον αρχικό της χαρακτήρα και έγινε ελάσσονος σημασίας γιορτή, συνοδευτική των Μεγάλων Διονυσίων. 

## Παραπομπές


## Εξωτερικοί σύνδεσμοι
*Dictionnaire des Antiquités Grecques et Romaines de Daremberg et Saglio 
*Smith's Dictionary, 1875

Κατηγορία:Αρχαίες αθηναϊκές εορτές
Πολυδάμαντας

Στην ελληνική μυθολογία το όνομα **Πολυδάμαντας** ή **Πολυδάμας** μπορεί να αναφέρεται:

* στον Πολυδάμαντα τον Θεσσαλό
* στον Πολυδάμαντα τον Τρώα